Παρατηρήσεις της Βορογία Μαϊςοία, Προέδρου του Ευρωπαϊκού Κοινοβουλίου, στο ἐκτακτο 
Ευρωπαϊκό Συμβούλιο της 30ής και 31ης Μαΐου 2022 στις Βρυξέλλες 


Αγαπητοί συνάδελφοι, 


Αυτό που έχουµε επιτύχει μέχρι σήµερα εἶναι ήδη πρωτόγνωρο, παραμείναμε ενωμένοι και 
απαντήσαµε ενωτικά, µε τρόπο που εξέπληξε καιτους πλέον κυνικούς. 


Μέχρι στιγμής, η κοινή γνώμη ήταν µε το μέρος µας. Οι πολίτες µας άνοιξαν τα σπίτια τους και τις 
καρδιές τους σε 6 εκατομμύρια Ουκρανούς. Δέχτηκαν σε µεγάλο βαθµό ότι ο πόλεμος έχει ένα 
τίμημα και ζήτησαν να δοθεί ισχυρή απάντηση. 


Αυτό που µε ανησυχεί τώρα είναι τι θα συμβεί όταν, αναπόφευκτα, αλλάξει αυτή η κατάσταση. Όταν 
το λεγόμενο «Φαινόμενο ΟΝΝ» που προκαλεί ο πόλεμος, σε συνδυασμό µε τη ρωσική 
παραπληροφόρηση και κακή πληροφόρηση, µας θέσουν υπό αυξημένη πίεση ή όταν οι τιµές θα 
παραμένουν υψηλές. 


Πρέπει να παραμείνουμε αταλάντευτοι και να αρχίσουμε να σχεδιάζουμε τη μακροπρόθεσμη 
δέσμευσή µας στην περιοχή, πέρα από την άµεση ανάγκη έκτακτης βοήθειας προς την Ουκρανία. Η 
Ευρώπη πρέπει να δείξειτον δρόµο και να παραμείνει στην πρώτη γραμμή. 


Γνωρίζετε καλά τη θέση του Κοινοβουλίου σχετικά µε την αίτηση προσχώρησης της Ουκρανίας στην 
ΕΕ. Το καθεστώς υποψήφιας χώρας θα δώσει ελπίδα στην Ουκρανία. Θα ανοίξει τον δρόµο για τη 
συμμετοχή της Ουκρανίας σε διάφορα προγράµµατα και θα της δώσει χώρο και χρόνο για τη 
διεξαγωγή μεταρρυθμίσεων. Δεν πρόκειται για κάποια θαυματουργή λύση, και δεν θα πρέπει να 
δώσουμε µια τέτοια εντύπωση. Όμως η απόδοση καθεστώτος υποψήφιας χώρας συνιστά µια 
πραγματική προοπτική και έχει την ικανότητα να µετασχηματίζει τις χώρες, κάτι που έχουμε δει να 
συμβαίνει συχνά γύρω από αυτό το τραπέζι. Το έχουµε δει και στην Αλβανία και τη Βόρεια 
Μακεδονία, χώρες στις οποίες, παρεμπιπτόντως, οφείλουμε να δώσουμε πραγματικές απαντήσεις. 


Αυτό που χρειάζεται τώρα η Ουκρανία είναι ελπίδα και προοπτική, αλλιώς θα αναγκάσουµε το Κίεβο 
να στρέψει αλλού το βλέμμα. 


Βρισκόμαστε σε µια χρονική στιγµή κατά την οποία η ΕΕ πρέπει να καταστεί πραγματική παγκόσμια 
δύναμη για τη δημοκρατία, κραδαίνοντας τη σημαία των φιλελεύθερων δημοκρατιών σε έναν κόσμο 
που γίνεται όλο και πιο περίπλοκος και πιο επικίνδυνος. 


Κανείς δεν λέει ότι αυτό θα είναι κάτι εὐκολο ή απλὀ, όµως αξίζειτον κόπο. 


Όσον αφορά τις κυρώσεις, η Επιτροπή υπήρξε τολμηρή --και δικαίως-- όµως πρέπει να 
προχωρήσουμε ακόµη περισσότερο. Ελπίζω πραγματικά ότι θα υπάρξει συμφωνία σήµερα, δεν 
έχουµε την πολυτέλεια να µην συμφωνήσουμε. Στόχος µας πρέπει να παραμείνει η απαγκίστρωσή 
μας από τη ρωσική ενέργεια. Δεν πρέπει να εἰμαστε εμείς εκείνοι που θα ενδώσουν, αλλά υπάρχει 
ένα όριο όσον αφορά την ευελιξία που μπορούμε να επιτρέψουμε χωρίς να χάσουμε την αξιοπιστία 
μας απέναντι στους λαούς µας και να δείξουμε αδύναμοι απέναντι σε µια Ρωσία η οποία, όπως 
ξέρουμε, δεν δείχνει κανένα σεβασμό στην αδυναμία. 


Και, αγαπητοί Φίλοι, ο Λουκασένκο και ο Πούτιν εἶναι οι δύο όψεις του ίδιου νομίσματος. Οι 
κυρώσεις κατά της Ρωσίας πρέπει να συμβαδίζουν µε κυρώσεις κατά της Λευκορωσίας. Σε αυτό θα 
πρέπει να μείνουμε αμετακίνητοι. Όσοι έχουν εγκαταλείψει τα πάντα για µια δημοκρατική 
Λευκορωσία και αναζητούν την υποστήριξή µας, στρέφουν και πάλι τα βλέμματά τους σε εμάς. 


Η πίεση που προκάλεσε η εισβολή της Ρωσίας στις παγκόσμιες αλυσίδες εφοδιασμού τροφίμων είναι 
εξαιρετικἀ ανησυχητική. Δεν αφορά µόνο την Ευρώπη. Δεν μπορούμε να αποκλείσουµε το 
ενδεχόμενο να αντιμετωπίσει ο κόσμος πραγµατικό λιμό. Εάν δεν επιτραπεί στην Ουκρανία να 
καλλιεργήσει τα χωράφια της, θα οδηγηθούμε σε µια πολυετή και παγκόσμια έλλειψη εφοδιασμού 
σε τρόφιμα. 


Η Ρωσία το γνωρίζει και εκβιάζει τον κόσμο, ενώ γεμίζει τα δικά της σιλό µε κλεμμένο ουκρανικό 
σιτάρι και δημητριακά. Πρέπει επειγόντως να βρούμε τρόπους για να εξέλθουν τα σιτηρά από την 
Ουκρανία και να κατευθυνθούν στα µέρη του κόσμου όπου εἰναι περισσότερο αναγκαία. Πρέπει να 
αυξήσουμε τους «διαδρόμους αλληλεγγύης», όπως εξήγγειλε η Ευρωπαϊκή Επιτροπή, και να 
διερευνήσουµε ἀλλες δυνατότητες κυκλοφορίας των σιτηρών. 


Ο πόλεμος στην Ουκρανία επιτάχυνε το αναπόφευκτο. Πρέπει να μπορέσουμε να διασφαλίσουµε 
την ενεργειακή µας ανεξαρτησία. Η ανακοίνωση ΠεΡροινοεΓΕυ εἶναι σηµαντική και θα συμβάλει στην 
ταχεία µείωση της εξάρτησης της Ένωσης απὀ τις εισαγωγές Φυσικού αερίου, πετρελαίου και 
άνθρακα απότη Ρωσία, ενώ θα επιταχύνει καιτη μετάβαση στην πράσινη οικονομία. 


Ο γενικός στόχος της ενεργειακής αυτονομίας αποτελεί, κατ’ εμέ, καθοριστικό παράγοντα. 


Η επίτευξη των στόχων της Πράσινης Συμφωνίας εἶναι ο καλύτερος τρόπος για να απαλλαγούμε από 
τοξικές εξαρτήσεις από αναξιόπιστους εταίρους. 


Όσον αφορά τις αγορές στους τομείς του Φυσικού αερίου και της ηλεκτρικής ενέργειας, θα πρέπει 
να ενεργήσουµε γρήγορα και στους δύο τοµείς, µε κοινό στόχο την προστασία των ευρωπαϊκών 
νοικοκυριών από σοβαρές διακυμάνσεις των τιμών. Θα πρέπει να εργαστούμε για την ανάπτυξη 
κοινών μηχανισμών και πλατφορμών αγοράς φυσικού αερίου και να βελτιστοποιήσουµε την αγορά 
μας στον τομέα της ηλεκτρικής ενέργειας, ώστε να αντιμετωπιστεί η μελλοντική αστάθεια των τιμών. 
Η ταχεία ολοκλήρωση των διαπραγματεύσεων για την υποχρέωση αποθήκευσης φυσικού αερίου 
δείχνει ότι μπορούμε να επιτύχουμε αποτελέσµατα - αλλά πρέπει να κάνουμε περισσότερα. 


Οι επενδύσεις µας στην ενέργεια και στην πράσινη μετάβαση πρέπει να αντιμετωπίζονται τόσο ως 
ζήτημα ασφάλειας όσο και ως περιβαλλοντικό ζήτημα, γι’ αυτό και η δέσµη µέτρων «ΕΙ {οι 55» εἶναι 
τόσο σηµαντική. 


Η ασφάλεια και η ἀμυνά µας εξελίσσονται γρήγορα σε υπαρξιακό ζήτημα. Πρέπει να αποκτήσουµε 
τα εργαλεία για την υπεράσπισή µας, και αυτό μπορούμε να το πετύχουμε μόνο µαζί. Το 
σημαντικότερο είναι ότι πρέπει να εστιάσουµε τις προσπάθειές µας στη συνεργασία, τη 
διαλειτουργικότητα και την αποτελεσµατικότερη συγκέντρωση των πόρων µας. 


Πρέπει να αντιδράσουµε, και να το κάνουμε κατά τρόπο που να λειτουργεί συμπληρωματικά και 
όχι ανταγωνιστικά προς το ΝΑΤΟ. 


Αυτό θα έχει δηµοσιονοµικές επιπτώσεις. Θα χρειαστεί να αυξηθούν οι αμυντικοί προὐπολογισμοί 
μας και πρέπει να δούµε πώς θα ανακατευθύνουμε καλύτερα τα κοινά κονδύλια για να 
βελτιώσουμετις αμυντικές µας ικανότητες. 


Και µια τελευταία λέξη για την οικονομική ευελιξία. Στο άμεσο μέλλον ενδέχεται να φανεί χρήσιμο 
να επιτραπεί η γενική ρήτρα εξαίρεσης από τους δημοσιονομικούς κανόνες έως το τέλος του 2023, 
λόγω της κατάστασης μετά την (ΟΝΨΙΡ-19, του πολέμου που διεξάγεται στο κατώφλι µας και της εν 
εξελίξει ενεργειακής µας μετάβασης. Ταυτόχρονα, πρέπει να αποφύγουμε ένα υπέρμετρο χρέος που 


θα περιόριζε το δυναμικό των επόμενων γενεών. Αυτή η ισορροπία και αυτή η ευθύνη πρέπει να 
ληφθούν σοβαρά υπόψη. 


Η Ευρώπη χρειάζεταιτον ηγετικό µας ρόλο. Ο τρόπος µετον οποίο θα αντιδράσουµετους επόμενους 
μήνες θα καθορίσει το κοινό µας μέλλον. Το Ευρωπαϊκό Κοινοβούλιο εἶναι έτοιμο να διαδραματίσει 


εποικοδομµητικά τον ρόλο του. 


Ευχαριστώ. 


